## Un total de 208 persones es presenten a la prova per a l’obtenció de l’acreditació com a personal de Servici Específic d’Admissió

*** Les discoteques, sales de ball, pubs i karaokes amb aforament superior a 200 persones han de disposar de personal acreditat per a admissió
* Per províncies, 117 persones han fet l’examen en la província de València, 59 a Alacant i 32 en la de Castelló**

Un total de 208 persones s’han presentat hui a les proves avaluadores per a obtindre el carnet que acredita per a exercir com a personal del Servici Específic d’Admissió (SEA) a la Comunitat Valenciana.

Esta prova ajornada, des de desembre de 2024, per les inundacions del 29 d’octubre de 2024 i les consegüents restriccions de mobilitat en les zones afectades, s’ha pogut fer de manera simultània en les tres capitals valencianes.

Així mateix, per províncies, entre els 208 participants, 117 han realitzat l’examen en la província de València, 59 a Alacant i 32 en la de Castelló. D’ells, 40 dones a València, 12 a Alacant i 6 a Castelló.

Esta convocatòria respon al compromís de la Generalitat de regular amb caràcter anual estes proves i assegurar la participació de tots els aspirants en condicions equitatives. Cal recordar que les discoteques, sales de ball i sales de festa han de comptar sempre amb personal de Servici Específic d’Admissió qualificat i acreditat per la Generalitat i els pubs i karaokes quan tinguen un aforament superior a les 200 persones.

**Continguts de la prova**

L’examen ha constat d’una prova psicotècnica i d’una prova teòrica de coneixements sobre matèries jurídiques com: Constitució Espanyola, Llei 14/2010, de 3 de desembre, d’espectacles públics, activitats recreatives i establiments públics, normativa sobre dret i servici d’admissió, protecció de menors d’edat i horaris d’espectacles públics, activitats recreatives i establiments públics, sobre fulls de reclamacions, sobre la venda, subministrament, consum i publicitat de productes del tabac i alcohol i normativa sobre drogodependències.

Fecha: 13/02/2025